google/wiki40b huggingface dataset:
United Methodist Church

Bakgrunn

Flere metodistsamfunn gikk sammen om å bli forent på slutten av 1800-tallet. I 1939 ble The Methodist Church dannet, ved en sammenslåing av Methodist Episcopal Church, The Methodist Episcopal Church South og The Methodist Protestant Church. I 1968 gikk The Methodist Church sammen med Evangelical United Brethren, og den nåværende United Methodist Church ble offisielt dannet i Dallas i Texas.

Organisasjon

United Methodist Church er organisert med biskoper, pastorer og diakoner, som vanligvis har gjennomgått en form for opplæring. Både menn og kvinner kan ha alle disse vervene. De nordiske landene og Baltikum utgjør et bispdømme i kirken.

I Norge

I Norge teller Metodistkirken 13 000 medlemmer (2006) i omkring 50 metodistkirker.
Metodistkirken i Norge har inngått en avtale med Den norske kirke om at de to kirkene skal godta hverandres embeder, dåp og nattverd.
Samarskitt

Samarskitt er et svart, bekaktig, radioaktivt mineral som finnes på granittiske pegmatittganger, ofte sammen med columbitt. Den kjemiske sammensetningen er svært komplisert, mineralet er hovedsakelig et oksid av niob, tantal, yttrium, lantanoider, uran med mer. Mineralet opptrer i metamikt tilstand. Yttrotantalitt er et nær beslektet mineral hvor tantalinnholdet er høyere enn niobinnholdet.
I Norge finnes det særlig i Østfold, ved Spro på Nesodden og i Iveland.
Samarskitt ble først beskrevet i 1847 etter et funn i Miass i Ilmenfjellene sør i Uralfjellene i Russland. Grunnstoffet samarium ble først isolert fra en prøve av samarskitt i 1879. Samarium er oppkalt etter samarskitt som igjen ble oppkalt etter den russiske gruvedirektøren Vasilij Samarskij-Bykhovets (1803–1870).
Setubal kraftverk

Setubal kraftverk er et varmekraftverk ved Setubal, ved østbredden av elva Sado 40 km sørøst for Lisboa i Portugal. Det har en installert produksjonskapasitet på 1 000 MW, fordelt 4 x 250 MW på dampturbiner. Anlegget ble påbegynt omkring 1965, og stod ferdig i 1983. Brenselkilden er tungolje og andre varianter av råolje. Anlegget leverer noe fjernvarme til landbruket.
Operatør er EDP Producao, og utstyret og arbeid er levert av en rekke internasjonale selskaper.
Freden i Utrecht, 1713

Motiv

Trykket viser forskjellige øyeblikksbilder fra fredsforhandlingene som ledet til underskrivningen av Fredstraktaten i Utrecht den 11. april 1713.
Midt i bildet ses Freden som mottar palmebladet, mens Mars må gå. Teksten leses på hollandsk Verklaring van 't Vreede-Zinne-beeld og på fransk Explication de l'embleme de la Paix. Øverst ses Utrecht by. Mot uret fra venstre er avbildet: Konferansen med alliansens diplomater. De britiske delegerte. Ratifikasjon av avtalen 12. mai 1713. Freden mellom Tyskland og Frankrike signeres. Kunngjøring av freden i 's-Gravenhage 22. mai 1713. Fyrverkeri ved det hollandske hoff den 14. juni 1713. Konferanse mellom England, Portugal, Preussen, Savoyen, Holland og Frankrike i april 1713. De franske delegerte.

Fredstraktaten

Bildet viser forhandlingene som foregikk et par dager etter at keiserinne Elisabeth Christine hadde forlatt Barcelona. Den nye traktaten tilsidesatte de avtalene som England hadde underskrevet med de katalanske representantene i Genovatraktaten av 1705. De spanske landene ble fordelt som følgende: England beholdt Gibraltar og Menorca, Savoyen fikk Sicilia, keiserdømmet tok Flandern, Milano, Napoli, Sardinia og fortene i Toscana. Filip V av Spania beholdt Den iberiske halvøy og de spanske territoriene i Amerika.
Trykket befinner seg i Bibliothèque nationale de France i Paris. Koninklijke Bibliotheek i Nederland har også et trykk med lignende motiv.
Bannlyst/Angor Wat

Bannlyst/Angor Wat er et split-album med Bannlyst og Angor Wat, utgitt i 1984.
Sam's Song

«Sam's Song» er en amerikansk sang med melodi av Lew Quadling og tekst av John Elliot.
Gary Crosby & Friend {Bing Crosby}, (Matty Matlock's All Stars), har spilt inn sangen. Den ble utgitt på platen Decca 27112.
Joe «Fingers» Carr har også spilt inn sangen. Den ble utgitt på platen Capitol Records 962.

Norsk versjon

Tola har skrevet en norsk tekst. Den norske tittelen er «Sams song». Sølvi Wang og Bent Masen, sang, med Egil Monn-Iversens orkester har spilt inn sangen. Den ble utgitt på 78-platen HMV A.L. 3147 i 1951.

Listeplasseringer

Crosbys versjon lå på Billboard Best Sellers In Stores-listen i 19 uker med nummer tre som høyeste plassering.
Carrs versjon lå på listen i 13 uker med nummer syv som høyeste plassering.
Lieberman kraftverk

Lieberman kraftverk er et varmekraftverk i Caddo County i Louisiana, USA. Anlegget har en installert produksjonskapasitet på 270 MW, fordelt på 4 turbiner. Operatør er energiselskapet Southwestern Electric Power Co. 
Kraftverket stod ferdig utbygd i 1959. Brenselkilden er naturgass (50 MW) og fyringsolje (220 MW).
Joan Didion

Biografi

Joan Didion ble født i Sacramento. Hennes far var ansatt i hæren og var republikaner. Slekten  var blant de første som slo seg ned i trakten, når  California ble bebodd. Didion tok eksamen i 1955 fra universitetet i Berkeley i engelsk  og slo igennom som journalist på 1960-tallet. Hun er  en av de fremste representanter for New Journalism-skolen med en typisk skjønlitteræ fortellende stil i nyhetsrapporteringen. Til dette kommer hennes minimalistiske stil, påvirket av Ernest Hemingway, og hennes distanserende stillingstaken, noe som er blitt hennes varemerke. Hun svarer aldri  på de vanskelige spørsmålen. Hun bare stiller dem. I en lang tid skrev hun for motemagasinet Vogue, men har senere skrevet for flere andre aviser og tidskrifter.
Hun flyttet i 1956 til New York, der hun ble kjent med John Gregory Dunne som hun giftet seg med,  og adopterte datteren Quintana. I løpet disse år ble hun oppfordret til  å skrive om hippikulturen, og hun har samlet dette i sin essaysamling Slouching Towards Bethlehem, som inneholder sterke skildringer  av utsatte kvinner og jenter, om LSD, Vietnamkrigen og de amerikanske selvbildet. Fra 1970-tallet ble hennes forfattarskap mer politiskt preget, samtidig som hun selv oppga de republikanske idéer som hun var oppfostret med, og begynte å sympatiserere med demokratene. Hennes politiske stilliningstagen på sine eldre dager har vært et totalt fravær fra partipolitikken, men også hvordan politikken framstilles i media.
1963 debuterte Didion som romanforfatter med Run river. Hun har skrevet  fem romaner og åtte faktabøker The Year of Magical Thinking (2005); (norsk oversettelse: De magiske tankers år ) handler om det første året etter hennes manns død i 2003. For boken fikk hun National Book Award Mens boken ble utgitt døde også hennes  datter. Blue Nights (2011), (norsk oversettelse: Blå kvelder) handler om sorgen etter datteren og mannen, og om Didions tanker om alderdommen.
Stilettfluer

Utseende

Stilettfluene minner mye om rovfluer. De er middelsstore, ganske slanke og oftest tett hårete. Noen arter har vakkert gull-gul eller sølvaktig hårkledning. Bakkroppen er avlangt kjeglefomet. Beina er lange og slanke, med en del korte men kraftige børster.  Vingene er slanke, med mange tydelige årer, vanligvis uten tydelige flekker eller tegninger.  
Hodet er stort med store fasettøyne som vanligvis møtes i pannen hos hannene. Hos hannene er de øverste fasettene i øynene større enn de nederste. I pannen sitter tre punktøyne (ocelli). Antennene er middels lange, oftest med tre tydelige ledd. Det innerste leddet er gjerne kraftig hårete. Munndelene er korte og egner seg trolig best til å drikke nektar. 
Larvene er lange, tynne og marklignende, tilsynelatende delt i 20 ledd. Kroppen har en silkeaktig glans, og hodet er lite tydelig.

Levevis

Larvene til de fleste artene lever i strølaget. Det er kvikke i bevegelsene, og de fleste er trolig rovdyr, men noen spiser også løvstrø, sopp og humus. 
De voksne insektene kan en ofte se på forsommeren, da de gjerne sitter og soler seg på trestammer, løv eller bare sandflater. De er ikke rovdyr og tar ikke til seg føde, men drikker trolig nektar.
Manduca wellingi

Utseende

Den er en mellomstor svermer (vingespenn ca. 85 mm), og er brun-brokete. Hodet og brystet er mørkebrune med lysbrune sider. Bakkroppen har en gråbrun midtstripe, på sidene svart med firkantede, gule flekker. Forvingen er rødlig brun, med et mørkt tverrbånd i den indre delen og et svartkantet, gulbrunt tverrbånd nær vingespissen. Utenfor dette er vingen brunlighvit. Bakvingen er mørkebrun med lysere ytterkant og to lyse tverrbånd. Larven ser ut til å være ukjent.

Levevis

Lite eller ingenting ser ut til å være kjent om denne artens biologi.

Utbredelse

Arten ble beskrevet fra provinsen Quintana Roo i Mexico i 1984. Den er siden også blitt funnet i Belize.
Wollert Krohn-Hansen

Liv og virke

Krohn-Hansen ble cand.theol. ved Det teologiske fakultet, Universitetet i Oslo i 1914. Han gjorde tjeneste som sokneprest i Værøy og Røst fra 1915, Ofoten fra 1922 og Narvik fra 1929. I 1936 ble han domprost i Tromsø. I 1940, 14 dager før invasjonen av Norge, ble han biskop i Hålogaland.
Sammen med de andre av Den norske kirkes biskoper nedla han sitt statlige embete i 1942 i protest mot Quisling-regimet. Han fortsatte imidlertid den rent kirkelige tjenesten til han i 1943 ble internert på Helgøya i Mjøsa. Under tiden på Helgøya forrettet han en ordinasjonsgudstjeneste i Helgøya kirke der han presteviet 18 teologiske kandidater som også var internert.
Etter krigen reiste han svært mye innenfor bispedømmet i forbindelse med gjenreisningsarbeidet. 
Krohn-Hansen var en pådriver for at Hålogaland bispedømme skulle deles inn i to mindre bispedømmer. Hans arbeide for dette førte fram, og i 1952 ble bispedømmet delt i Nord-Hålogaland (tilsvarende Finnmark og Troms fylker) og Sør-Hålogaland bispedømme (tilsvarende Nordland).
Han valgte selv å flytte fra Tromsø til Bodø og fortsette som biskop i Sør-Hålogaland, mens Alf Wiig ble den første biskop i Nord-Hålogaland.
Krohn-Hansen vigslet den nye Domkirken i Bodø i 1956. I 1959 gikk han av for aldersgrensen. Etter at han ble pensjonist fortsatte han som prestevikar, og var også i en interimperiode rektor ved det Praktisk-Teologiske Seminar ved Universitetet i Oslo.

Utmerkelser

Wollert Krohn-Hansen var hedret med kommandørkorset av St. Olavs Orden. Han var også kommandør av 1. klasse av Finlands hvite roses orden, og hadde Kong Haakon VIIs jubileumsmedalje.
Biofilmbærer

En biofilmbærer er en komponent i en bioreaktor, en teknisk innretning som bryter ned biologisk materiale og danner biogass. Biofilmbæreren består av et fast bæremateriale, for eksempel plast, med stor overflate, som danner underlag for en biofilm. Bærematerialet er formet som små sylindere eller gitter med en diameter på en til to centimeter. Biofilmbærere omtales også som biobærere, biomedie og biofilter.
Biofilmbærere som slipper ut av reaktortanken utgjør et forurensingsproblem.

Teknologi

Biofilmbærere kan benyttes i trickle-filter, mbbr- og IFAS-anlegg.
Partnership for Peace

Partnership for Peace (PfP = Samarbeid for fred) er et NATO-prosjekt som tar sikte på å skape tillit mellom NATO og andre stater i Europa og den tidligere Sovjetunionen. 21 stater er medlem. Prosjektet ble opprettet i 1994, kort tid etter at østblokken kollapset.
Drager (bærende bjelke)

Åpent eller skjult

En drager kan innfelles (skjules) helt eller delvis i bjelkelaget slik som på bildet over eller legges åpent under bjelkelaget hvor bjelkelaget bare legges oppå drageren.
Kohei Inoue

Karriere

Kohei Inoue startet sin profesjonelle karriere i JEF United Ichihara i 1997. Han har også spilt for Albirex Niigata og Sagawa Express Tokyo.
Lipstick on Your Collar (sang)

«Lipstick on Your Collar» er en amerikansk sang, skrevet av George Goehring (melodi) og Edna Lewis (tekst). Den ble en hitsingle for Connie Francis i 1959.
Francis innspilte sangen 15. april 1959 i en session i Metropolitan Studio (New York City), produsert og dirigert av Ray Ellis. Veterangitaristen, George Barnes, bidro med soloen på sporet.
En ballade fra samme session, «Frankie», ble valgt til å bidra som kontrasterende B-side til det muntre sporet. Denne komposisjonen av Howard Greenfield/ Neil Sedaka var inspirert av Frankie Avalon.
Singlen MGM K12793 ble utgitt i juni 1959.
I et intervju i 1959 intervju tilskrev Francis det at hun var den eneste kvinnelige sangeren som gjorde suksess med rock and roll-hits ved å si: «Rock 'n' roll er en maskulin type musikk» med sitt tankesett som «Come on out baby we're going to rock.. passer [best] for en mann til å synge... «Mistaket som mange jentesangere har gjort er å forsøke å konkurrere med mennene, [mens] jeg har prøvd den søte vinkelen i tekstene, slik som «Lipstick on Your Collar» og «Stupid Cupid».
«Lipstick on Your Collar» ble innspilt på tysk av Conny som «Lippenstift am Jacket», som nådde en trettendeplass  i Vest-Tyskland i april 1960. Samme år ble en italienskspråklig versjon med tittelen «Rossetto sul colletto» (Tekst: Misselvia) innspilt av Mina og utgitt på hennes LP, Il cielo in una stanza (Italdisc LPMH 182), i juni 1960.
Det var suksessen til den tyskspråklige versjonen til «Lipstick on Your Collar» som varslet om hennes potensielle suksess med å fremføre sine singlelåter på andre språk: Hun gjorde sin første fremmedspråklige innspilling, «Everybody's Somebody's Fool» på tysk, i april 1960

Dansk versjon

Erik Frøyr har skrevet en danskspråklig tekst med tittelen «Tusind skøre tanker». Innspilt av Grethe & Jørgen Ingmann og utgitt på singlen Metronome B 1363 i 1959

Svenske versjoner

Haldor Max og Tommy Stjernfeldt har skrevet svenskspråklige tekster med tittelen «Läppstift på din krage».

Norsk versjon

Britt Viberg har skrevet en norsk tekst. Den bærer tittelen «Leppestift på kragen».

Annet

"Lipstick on Your Collar" var en favorittsang å synge for den unge Donna Summer.
Sangen ble også brukt i off Broadway-musikalen, The Marvelous Wonderettes, en revy med sanger fra 1950- og 1960-årene.
I 1982 anvendte vaskemiddelmerket Wisk en tilpasning av «Lipstick on Your Collar» i en jingle i en reklamekampanje på radio for å feire produktets tyveårsjubileum. Teksten til Wisks jingleversjon ble skrevet av George Goehring, som hadde laget originalsangens melodi, men ikke dens tekst.
Connie Francis' versjon av «Lipstick on Your Collar» tjente som temasang for den britiske TV-serien, Lipstick on Your Collar (1993), hvor handlingen utspilte seg under Suezkrisen i 1956, tre år før Francis' hitsingle ble utgitt.
Veinticinco de Agosto

Historie

«Veinticinco de Agosto» er den uruguayanske nasjonaldagen og datoen den uruguayanske uavhengighet, 25. august 1825.

Transport

Ruta 77 forbinder Veinticinco de Agosto med Florida by.
Petsamotrafikken

Petsamotrafikken sikter til den handel som skjedde via den finske havnen Linhammar (Liinahamari) ved Petsamo i perioden april 1940 til juni 1941.
Handelen var, etter det tyske angrepet på Norge 9. april 1940, Finlands og Sveriges eneste eksportvei vestover, for Sveriges del fram til lejdtrafiken via Göteborg ble innledet. Til september 1940 var trafikken ikke nærmere regulert av de krigførende, men da ble dette endret av Tyskland. Handelen krevde deretter såvel Tysklands som Storbritannias godkjenning. Sverige aksepterte ikke det tyske krav om at avgi et løfte om ikke å handle med Storbritannia, og dermed kom ikke den svenske eksporten igang igjen. Den finske handelen fortsatte imidlertid.
Trafikken hadde på grunn av veienes og havnens begrensede kapasitet et beskjedent omfang. Havnen ble riktignok utbygd i perioden, men den eneste veien dit var en smal grusvei (Riksväg 4) fra Rovaniemi, med provisoriske broer som erstattet dem som var blitt ødelagt under Vinterkrigen.
Den svenske trafikken ble innledet i slutten av mai 1940 på initiativ av Flygförvaltningen. Bestillinger var gjort i USA på fly (J 9 og B 6), og var under overskipning. Trafikken ble innledet uten noen avtale med Finland. En avtale fra slutten av juni 1940 gav Sverige 25% av importkapasiteten og 15% av eksporten.
Den svenske handelen gikk med lastebil fra Haparanda (650 km), og bestod av eksport av papirmasse samt import av bensin, oljer, kaffe, kopper, hvete med mere. På det meste ble transportert i den svenske handelen 1 000 tonn per døgn, og som mest var 400 lastebiler og 600 sjåfører engasjert.
Den finske handelen gikk til Rovaniemi – en strekning på 550 km, og opp til 1 600 lastebiler var engasjert. Den finske importen bestod hovedsakelig av mat, men også av fly, biler, metaller, oljer med mer, mens eksporten bestod av trevarer. Totalt anløpte over 200 fartøy, og 340 000 tonn varer ble importert og 180 000 tonn eksportert. Sommeren 1940 forekom også en viss persontrafikk med flyktninger fra Europa, bl.a. avgikk et amerikansk passasjerfartøy med 900 ombord i august 1940.
Fra september 1940 ble ruten anvendt også for tyske transitteringer av militærpersonale og forsyninger mellom det okkuperte Finnmark fylke og Tyskland. Trafikken ble stanset av britene den 14. juni 1941 ettersom det forut for Tysklands angrep på Sovjetunionen (Operation Barbarossa) fantes tysk troppenærvær i Finland. De gjenværende svenske lastebilene i Finland kom til å bli tatt i beslag av finnene i samband med fortsettelseskrigens utbrudd.
Hansa-Theater

Hansa-Theater er et revy- og varietéteater i Hamburg. Det ble grunnlagt i 1894 og hadde opprinnelig plass til 1 500 tilskuere. Teatret ble helt ødelagt i 1943, men ble gjenreist igjen allerede i 1945. I 1954 ble det ombygd til et showteater med restaurant og 491 plasser.
Hansa-Theater ble drevet som et familiedrevet, ikke-subsidiert privatteater. 31. desember 2001, etter mer en 107 år og 51 188 forestillinger, måtte det stenge dørene. I 2009 gjenåpnet teatret, med nye eiere.
Julie Walker

Julie Walker Colbert, (født 1852, død ?), er en tegneseriefigur fra bladet Fantomet. Hun var tvillingsøster til figuren det syttende Fantomet, kalt Kit for Christopher som alle fantomer.

Biografi

Julie Walker fikk sammen med sin bror utdannelse i morens hjemland, Danmark fra 1862 til 1869. Da reiste hun til Bengal og sverget «Fantomets ed», siden broren var antatt død (han var innestengt i et fjell). På båtreisen til Bengal forelsker hun seg i Løytnant Nicholas Bridges, sønnen til den britiske guvernøren i Morristown, Sir Stamford Bridges. Nick fridde senere samme år og Julie sa ja, men Nick ble drept av et vådeskudd fra sin egen far. 
Julie og tvillingbroren var med i en historie hvor de ble reddet av sin far fra slavehandlere, også denne er datert til 1868. Hun steppet også senere flere ganger inn for sin bror og tok over hans rolle som Fantomet når han selv ikke kunne utføre sine plikter. 
En slik situasjon oppstod i 1870 da det syttende Fantomet ble stygt skadet i kamp mot elvepirater. I denne historien reddet hun en ung misjonær fra elvepiratene. Hun giftet seg senere med denne misjonæren Paul Colbert (født 18??, død 1886). Sangari-heksen spådde at Fantomet skulle dø og oppstå som en like gammel kvinne, Julie oppfylte spådommen og reddet samtidig sin bror. 
En annen gang hun tok over rollen som Fantomet var i 1873 da hun bekjempet heksen Gargol mens broren var bortreist. Julie studerte under kjemikeren  Dr. Louis Pasteur i Paris og ble ble dr. med i 1886. I 1885 eller 1886 var hun med å redde den første rabiespasienten med en rekke injeksjoner. 
Julie returnerte til Bengal i 1886 som lege, og kjempet mot sykdom og overtro. Det er nevnt at Julie fikk fire barn, der navn og alder er ukjent, men dette er noe usikkert. Colbert døde av malaria. Julie fortsatte som lege ved misjonsstasjonen og levde sine siste år ved Hodeskallegrotten. Hun fikk se arven gå fra sin bror til sin nevø, og videre til hans sønn. Julie ble begravet i Hodeskallegrotten av sin brors sønnesønn, det nittende Fantomet. Når dette var er ikke kjent.
Bebudelsen (Campin)

Motiv

Sammenlignet med andre tidlige, nederlandske malerier viser «Merode altertavle» en mindre virkelighetstro gjengivelse av motivet, bemerk for eksempel fraværet av skygge tross påfallende plastisitet nettopp dannet gjennom spillet mellom lys og mørke. Likevel er også dette bildet et overgangsverk mellom en middelaldersk religiøs, ikke-realistisk kirkekunst og en visuelt realistisk renessansekunst. Her er bebudelsen for første gang satt inn i en sammenheng fra samtiden. Interiøret i sentralfeltet er en troverdig gjengivelse av inventar og innredning i en samtidig bolig. I rommet sees for eksempel kostbarheter som en posebok hos den fromme, bibellesende jomfruen og en bok på en bokpung på bordet. På samme måte er eksteriøret i sidefeltene – i høyrefeltet motivet utenfor vinduet – et realistisk grep. Ja, selve løsningen med å gjengi et landskap utenfor rommet er et grep med realistiske intensjoner. 
Samtidig har de fleste elementene i bildet en symbolsk betydning. Marias renhet understrekes ikke bare av liljen på bordet, av kobberkjelen og av håndkleet, men også av den «lukkede haven» i venstrefeltet. De utskårede løvefigurene på benkestolpene kan alludere til «Løven av Juda»: Jesus Kristus; og hos Josef kan en musefelle på arbeidsbenken oppfattes som en henvisning til Augustins ord om «korset som djevelens musefelle».
SNCF

Forretningsområde

SNCF er operatør for nesten hele Frankrikes jernbane-nettverk, inkludert TGV (Train à grande vitesse, som betyr "Høyhastighetstog"), Paris' Transilien lokaltog, og enkelte deler av RER (Réseau express régional, "Regionalt ekspress-nettverk"), et annet lokaltogsnettverk som betjener Paris.
Tidligere var SNCF også eier av selve jernbanenettet, men dette har endret seg som følge av nye EU-direktiv.  Siden 1997 er alle spor og annen infrastruktur eiet av et eget statseiet selskap, Réseau ferré de France.
Arrow Seismic

Arrow Seismic ASA er et norsk selskap som utvikler, eier og opererer skip for den maritime seismikkindustrien. 
Selskapet ble notert på Oslo Axess den 24. mai 2007, hvor det har tickeren ARROW.
Kongedømmet Libya

Bakgrunn

Landet hadde vært en italiensk koloni etter at Italia erobret de osmanske provinsene Tripolitania,  Fezzan og Kyrenaika under Den italiensk-tyrkiske krig
Italia ga kolonien navnet «Libya», som tidligere hadde blitt brukt av brukt av grekerne for hele Nord-Afrika, unntatt Egypt.  Kong Idris I, emir av Kyrenaika, ledet motstanden mot den italienske okkupasjonsmakten mellom de to verdenskrigene.

Fransk/britisk administrasjon

Etter det tyske og italienske nederlaget i felttoget i Nord-Afrika under andre verdenskrig, var Tripolitania og Kyrenaika i årene 1943 til 1951 under britisk administrasjon, mens Frankrike kontrollerte Fezzan. Idris vendte tilbake fra asyl i Kairo i 1944, men avslo å bosette seg permanent i Kyrenaika inntil enhver utenlandsk kontroll ble fjernet i 1947. Ifølge betingelsene fra fredsavtalen med de allierte i 1947, gav Italia opp alle krav knyttet til Libya.

Opprettelse

Idris representerte Libya i de påfølgende forhandlingene med FN. 24. desember 1951 erklærte Libya sin uavhengighet som et konstitusjonelt, arvelig monarki under kong Idris.
Oppdagelsen av betydelige oljereserver i 1959, og de påfølgende inntektene fra salg av olje gjorde at Libya gikk fra å være en av verdens fattigste nasjoner til å bli en meget velstående stat. Selv om oljen muliggjorde dramatiske økninger i regjeringens budsjetter, var det økt misnøye i befolkningen over den økte konsentrasjonen av landets rikdom som falt i hendene på kong Idris og landets elite for øvrig. Denne misnøyen bare fortsatte å øke da nasserisme og arabisk nasjonalisme spredde seg i Nord-Afrika og Midtøsten.

Gaddafis statskupp

1. september 1969 gjennomførte en liten gruppe militært befal, ledet av offiseren Muammar al-Gaddafi et statskupp mot kong Idris. Idris var i Tyrkia for medisinsk behandling da dette skjedde. Hans nevø, prins Sayyid Hasan ar-Rida al-Mahdi as-Sanussi, ble ny konge. Det ble raskt avklart at de revolusjonære offiserene som hadde kunngjort kong Idris avgang, ikke ønsket Sayyid som ny konge, og han ble avsatt og satt i husarrest samme dag. Monarkiet ble avskaffet, og Gaddafi, som utropte Libya som den nye libyske arabiske republikk, ble i resten av sin regjeringstid betegnet som «Broderlig Leder og Guide for Revolusjonen» i offisielle uttalelser og presse.